pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พาณิชย์ “โชว์ศักยภาพ” เกษตรอินทรีย์สู่สากล
วันอังคารที่ 11 กรกฎาคม 2560
พาณิชย์ “โชว์ศักยภาพ” เกษตรอินทรีย์สู่สากล
นางอภิรดี ตันตราภรณ์ รัฐมนตรีว่าการกระทรวงพาณิชย์  เปิดเผยถึงความพร้อมในการส่งเสริมเกษตรอินทรีย์ผ่านการจัดงาน Organic and Natural Expo 2017 ซึ่งกําหนดจัดขึ้นที่ศูนย์ประชุมแห่งชาติสิริกิติ์ ระหว่างวันที่ 27-30 กรกฎาคม 2560 นี้
เพื่อเป็นการกระตุ้นให้เกิดการตื่นตัวในการบริโภคเพื่อสุขภาพ อนุรักษ์สิ่งแวดล้อม และสร้างเครือข่ายทางการค้าเชื่อมโยงตลาดโลก โดยจัดให้มีการเจรจาธุรกิจระหว่างผู้ผลิตกับ ผู้ซื้อ ทั้งในประเทศและต่างประเทศ การสัมมนาทางวิชาการด้านสินค้าอินทรีย์และโอกาสทางการค้าในอาเซียน มีการออกร้านแสดงและจําหน่ายสินค้าอินทรีย์กว่า 200 บูธ จากเกษตรกรและผู้ประกอบการด้านเกษตรอินทรีย์ทั่วประเทศ รวมทั้งประเทศสมาชิกประชาคมอาเซียน
การทําเกษตรอินทรีย์ส่วนใหญ่เริ่มจากกลุ่มผู้สนใจในสุขภาพกลุ่มเล็กๆ รวมตัวกันทั้งเกษตรกรผู้ผลิตผู้แปรรูป และผู้บริโภค ในหลายพื้นที่มีเกษตรกรรวมตัวกันทําเกษตรอินทรีย์จนมีความเข้มแข็งและได้รับการรับรองมาตรฐานเกษตรอินทรีย์จากองค์การระหว่างประเทศ อาทิ กลุ่มเกษตรอินทรีย์ชาวสวนบ้านหัวอ่าว (สามพรานโมเดล) จังหวัดนครปฐม ไร่ปลูกรัก จังหวัดราชบุรี เป็นต้น ในขณะที่จังหวัดนครสวรรค์ซึ่งเป็นแหล่งปลูกข้าวที่สําคัญของประเทศ มีโรงเรียนชาวนานครสวรรค์ มีกลุ่มเกษตรกรและผู้สนใจได้รวมตัวกันผลิตสินค้าเกษตรอินทรีย์ จําพวกข้าว และพืชผักชนิดต่างๆ โดยเปิดเป็นตลาดนัดคนรักอินทรีย์ “ฟาร์มฝัน ปันสุข” ณ พื้นที่กลางเมืองปากน้ําโพ จัดทุกวันอาทิตย์สุดท้ายของเดือน รวมทั้งทํากิจกรรมที่สร้างจิตสํานึกของสังคมในการรณรงค์ลดขยะ ถุงพลาสติก โดยใช้ถุงผ้า ใบตอง จนสร้างเป็นนิสัย เพื่อลดภาวะโลกร้อน รวมทั้ง ทํากิจกรรมร่วมกับโรงเรียนเพื่อสร้างความตระหนักและปลูกฝังให้เยาวชน ผู้ปกครองเห็นถึงคุณค่าของเกษตรอินทรีย์ ในขณะที่ผู้ประกอบการโรงสีจํานวนมากจากทุกภาคของประเทศก็สนใจเข้าร่วมโครงการผลิตข้าวปลอดภัยและข้าวอินทรีย์ ด้วยเช่นกัน
ด้านจังหวัดแม่ฮ่องสอน มีกลุ่มเกษตรกรผู้ผลิตกาแฟอินทรีย์ เป็นกาแฟพันธุ์อราบิก้าโดยจะมีผลผลิตออกสู่ตลาดในช่วงเดือนพฤศจิกายน ซึ่งกระทรวงพาณิชย์จะได้ประสานบริษัทผู้ผลิตและจําหน่ายกาแฟรายใหญ่เพื่อรับซื้อกาแฟจากเกษตรกรโดยตรง เป็นการเพิ่มช่องทางการตลาด และประชาสัมพันธ์กาแฟอินทรีย์ของดีจังหวัดแม่ฮ่องสอนอีกด้วย
“การสนับสนุนให้เกษตรกรได้เห็นความสําคัญของเกษตรอินทรีย์ การดูแลสุขภาพสิ่งแวดล้อม และได้มีส่วนร่วมในการพัฒนาคุณภาพชีวิตของชุมชนและสังคม เป็นเรื่องที่ประชาชนทุกภาคส่วนต้องตระหนัก และร่วมกันพัฒนาการทําเกษตรอินทรีย์ให้ได้มาตรฐานระดับชาติและระดับนานาชาติ เป็นการสร้างมูลค่าทางการค้า และยกระดับคุณภาพชีวิตของประชาชนทั้งผู้ผลิตผู้ค้าและผู้บริโภค” นางอภิรดี กล่าว
รัฐบาลไทย-ข่าวทำเนียบรัฐบาล-“สคร. จัดเก็บเงินนำส่งรายได้แผ่นดิน 5 เดือน ปีงบประมาณ 2563 จำนวน 96,866 ล้านบาท คิดเป็นร้อยละ 51 ของเป้าหมายทั้งปี”
วันศุกร์ที่ 6 มีนาคม 2563
“สคร. จัดเก็บเงินนําส่งรายได้แผ่นดิน 5 เดือน ปีงบประมาณ 2563 จํานวน 96,866 ล้านบาท คิดเป็นร้อยละ 51 ของเป้าหมายทั้งปี”
เดือนกุมภาพันธ์ 2563 สคร. จัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 (กิจการฯ) จํานวน 17,717 ล้านบาท ส่งผลให้มีเงินนําส่งรายได้แผ่นดินสะสมจากรัฐวิสาหกิจและกิจการฯ ในช่วง 5 เดือนแรก
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในเดือนกุมภาพันธ์ 2563 สคร. จัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 (กิจการฯ) จํานวน 17,717 ล้านบาท ส่งผลให้มีเงินนําส่งรายได้แผ่นดินสะสมจากรัฐวิสาหกิจและกิจการฯ ในช่วง 5 เดือนแรก (1 ตุลาคม 2562 – 29 กุมภาพันธ์ 2563) จํานวน 96,866 ล้านบาท คิดเป็นร้อยละ 107 ของประมาณการ เงินนําส่งรายได้แผ่นดินสะสม หรือคิดเป็นร้อยละ 51 ของเป้าหมายทั้งปีงบประมาณ 2563 จํานวน 188,800 ล้านบาท
นายชาญวิทย์ นาคบุรี รองผู้อํานวยการ สคร. รักษาการในตําแหน่งที่ปรึกษาด้านการประเมินผลรัฐวิสาหกิจ ในฐานะโฆษก สคร. กล่าวเพิ่มเติมว่า รัฐวิสาหกิจที่นําส่งรายได้แผ่นดินสะสมสูงสุด 10 อันดับแรก ณ สิ้นเดือนกุมภาพันธ์ 2563 นําส่งรายได้แผ่นดิน คิดเป็นร้อยละ 92 ของเงินนําส่งรายได้ทั้งหมด โดยสรุปได้ดังนี้
หน่วย : ล้านบาท
ลําดับที่ รัฐวิสาหกิจ เงินนําส่งรายได้แผ่นดิน
1 สํานักงานสลากกินแบ่งรัฐบาล  21,993
2 การไฟฟ้าฝ่ายผลิตแห่งประเทศไทย 18,301
3 บริษัท ปตท. จํากัด (มหาชน)  13,139
4 บริษัท ท่าอากาศยานไทย จํากัด (มหาชน) 10,500
5 การไฟฟ้าส่วนภูมิภาค   5,733
6 ธนาคารออมสิน   5,409
7 การท่าเรือแห่งประเทศไทย  4,020
8 บริษัท กสท โทรคมนาคม จํากัด (มหาชน) 3,891
9 การทางพิเศษแห่งประเทศไทย  3,839
10 ธนาคารอาคารสงเคราะห์  2,414
11 อื่นๆ    7,627
รวม    96,866
สํานักงานคณะกรรมการนโยบายรัฐวิสาหกิจ สํานักนโยบายและแผนรัฐวิสาหกิจ
โทร. 0 2298 5880-7 ต่อ 3157
รัฐบาลไทย-ข่าวทำเนียบรัฐบาล-การประชุมชี้แจงข้อมูลรายละเอียดแผนงาน/โครงการของหน่วยงานในสังกัดกระทรวงการคลังเพื่อใช้เป็นข้อมูลประกอบการจัดทำแผนการตรวจราชการของผู้ตรวจราชการกระทรวงการคลังประจำปีงบประมาณ พ.ศ.2561
วันจันทร์ที่ 27 พฤศจิกายน 2560
การประชุมชี้แจงข้อมูลรายละเอียดแผนงาน/โครงการของหน่วยงานในสังกัดกระทรวงการคลังเพื่อใช้เป็นข้อมูลประกอบการจัดทําแผนการตรวจราชการของผู้ตรวจราชการกระทรวงการคลังประจําปีงบประมาณ พ.ศ.2561
กระทรวงการคลังได้เชิญหน่วยงานในสังกัด เข้าร่วมประชุมชี้แจงข้อมูลรายละเอียดแผนงาน/โครงการของหน่วยงานในสังกัด ซึ่งดําเนินการภายใต้ยุทธศาสตร์กระทรวงการคลังตามร่างกรอบยุทธศาสตร์ชาติ 20 ปี (พ.ศ. 2560 – 2579)  ในปีงบประมาณ พ.ศ. 2561
เมื่อวันที่ 27 – 28 พฤศจิกายน 2560 กระทรวงการคลังได้เชิญหน่วยงานในสังกัด เข้าร่วมประชุมชี้แจงข้อมูลรายละเอียดแผนงาน/โครงการของหน่วยงานในสังกัด ซึ่งดําเนินการภายใต้ยุทธศาสตร์กระทรวงการคลังตามร่างกรอบยุทธศาสตร์ชาติ 20 ปี (พ.ศ. 2560 – 2579) ในปีงบประมาณ พ.ศ. 2561 เพื่อใช้เป็นข้อมูลในการจัดทําแผนการตรวจราชการของผู้ตรวจราชการกระทรวงการคลัง ประจําปีงบประมาณ พ.ศ. 2561 มีหน่วยงานเข้าร่วมประชุมชี้แจงทั้งสิ้น 14 หน่วยงาน
โดยในปีงบประมาณ พ.ศ. 2561 การตรวจราชการของผู้ตรวจราชการกระทรวงการคลัง กําหนดให้มีการตรวจราชการใน 3 ลักษณะ กล่าวคือ
1. การตรวจราชการตามภารกิจ (Functional)
- การตรวจติดตามการปฏิบัติงานตามแผนปฏิบัติราชการของหน่วยงานในสังกัด ประจําปีงบประมาณ พ.ศ. 2561
- การตรวจติดตามการปฏิบัติงานของคณะผู้บริหารการคลังประจําจังหวัด (คบจ.) ตามนโยบายของท่านปลัดกระทรวงการคลัง 11 ด้าน
2. การตรวจราชการมาตรการ/แผนงาน/โครงการที่มีความสําคัญเร่งด่วนตามนโยบายของรัฐบาลและกระทรวงการคลัง (Flagship) เป็นการตรวจติดตามผลการดําเนินงานมาตรการ/แผนงาน/โครงการที่มีความสําคัญเร่งด่วนตามนโยบายของรัฐบาลและกระทรวงการคลังของหน่วยงานในสังกัดกระทรวงการคลัง รวมถึงตรวจติดตามความก้าวหน้าในการดําเนินงานตามข้อเสนอแนะของผู้ตรวจราชการกระทรวงการคลัง ซึ่งได้เสนอแนะไว้เมื่อปีงบประมาณ พ.ศ. 2560
3. การตรวจราชการแบบบูรณาการ เป็นการตรวจติดตามมาตรการ/แผนงาน/โครงการตามแผนการตรวจราชการแบบบูรณาการ ร่วมกับผู้ตรวจราชการสํานักนายกรัฐมนตรีและผู้ตรวจราชการกระทรวงที่เกี่ยวข้อง (อยู่ระหว่างการจัดทําแผนการตรวจราชการแบบบูรณาการ ประจําปีงบประมาณ พ.ศ. 2561)
ส่วนแผนและประเมินผล สํานักตรวจสอบและประเมินผล สํานักงานปลัดกระทรวงการคลัง
โทร. 0 2126 5800 ต่อ 2733, 2760, 2749
รัฐบาลไทย-ข่าวทำเนียบรัฐบาล-ร้านเสริมสวย ปฏิบัติอย่างไรเพื่อไม่ให้เสี่ยงติดเชื้อโควิด-19
วันอังคารที่ 2 มิถุนายน 2563
ร้านเสริมสวย ปฏิบัติอย่างไรเพื่อไม่ให้เสี่ยงติดเชื้อโควิด-19
วิธีการง่ายๆ
-ใส่หน้ากากอนามัย
-ชําระเงินผ่าน QR code หรือ Internet Banking
รัฐบาลไทย-ข่าวทำเนียบรัฐบาล-รมว.สธ. กำชับคกก.สอบวินัยร้ายแรงกรณีข้าราชการชายลวนลามให้เสร็จสิ้นโดยเร็วที่สุด
วันพฤหัสบดีที่ 24 สิงหาคม 2560
รมว.สธ. กําชับคกก.สอบวินัยร้ายแรงกรณีข้าราชการชายลวนลามให้เสร็จสิ้นโดยเร็วที่สุด
วันนี้ (24 สิงหาคม 2560) นายแพทย์โสภณ เมฆธน ปลัดกระทรวงสาธารณสุข ให้สัมภาษณ์การสอบสวนทางวินัยกรณีข้าราชการ
วันนี้ (24 สิงหาคม 2560) นายแพทย์โสภณ เมฆธน ปลัดกระทรวงสาธารณสุข ให้สัมภาษณ์การสอบสวนทางวินัยกรณีข้าราชการมีพฤติกรรมคุกคามทางเพศ และผู้บังคับบัญชาชั้นต้นที่ถูกพาดพิง ว่า รัฐมนตรีว่าการกระทรวงสาธารณสุข ได้กําชับให้ดําเนินการสอบสวนทางวินัยให้เสร็จสิ้นโดยเร็วที่สุด ด้วยอยู่ในความสนใจของสังคม เพื่อให้เกิดความเป็นธรรมกับผู้เสียหาย ขณะเดียวกันก็ไม่กระทบสิทธิของผู้ถูกกล่าวหา โดยกระทรวงสาธารณสุข ได้ตั้งคณะกรรมการสอบสวนทางวินัย มีนายแพทย์พิศิษฐ์ ศรีประเสริฐ ผู้ตรวจราชการกระทรวงสาธารณสุข เขต 5 เป็นประธาน เพื่อดําเนินการสอบสวนทางวินัยร้ายแรงกับข้าราชการชายผู้ถูกกล่าวหา และสอบสวนทางวินัยไม่ร้ายแรงกับผู้บังคับบัญชาชั้นต้น ตามกระบวนการที่กฎหมายกําหนดไว้อย่างเคร่งครัด
“ขอให้ทุกฝ่ายมั่นใจในการดําเนินการของกระทรวงสาธารณสุข เมื่อคณะกรรมการได้รับคําสั่งแต่งตั้งแล้วจะรีบดําเนินการทันที เป็นไปตามขั้นตอนการสอบสวนทางวินัย อย่างโปร่งใส ไม่มีการช่วยเหลือคนผิดอย่างแน่นอน” นายแพทย์โสภณกล่าว
****************************************24สิงหาคม 2560
รัฐบาลไทย-ข่าวทำเนียบรัฐบาล-รมว.ดิจิทัลฯ กล่าวเปิดการประชุมช่วงที่ 2 ของคณะกรรมการด้าน ICT และ STI ที่สหประชาชาติ
วันพุธที่ 29 สิงหาคม 2561
รมว.ดิจิทัลฯ กล่าวเปิดการประชุมช่วงที่ 2 ของคณะกรรมการด้าน ICT และ STI ที่สหประชาชาติ
รมว.ดิจิทัลฯ
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font: 18.0px Helvetica; font-kerning: none}
span.s2 {font-kerning: none}
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font: 18.0px Helvetica; font-kerning: none}
span.s2 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวเปิดและปาฐกถาพิเศษในการประชุม “Second session of the Committee on Information and Communications Technology, Science, Technology and Innovation” ซึ่งองค์การสหประชาชาติ (UN) จัดขึ้น เพื่อเป็นการแสดงให้เห็นถึงนโยบายการเชื่อมโยงระหว่างรัฐบาลของกลุ่มประเทศในภูมิภาคเอเชียที่เป็นสมาชิกของคณะกรรมการเศรษฐกิจและสังคมแห่งเอเชียและแปซิฟิก (ESCAP) องค์กรระหว่างประเทศ รวมถึงผู้ที่เกี่ยวข้องในด้านเทคโนโลยีสารสนเทศและการสื่อสาร (ICT) และวิทยาศาสตร์ เทคโนโลยี และนวัตกรรม (STI) โดย รมว.กระทรวงดิจิทัลฯ กล่าวถึงแผนแม่บทด้าน ICT เกี่ยวกับ “เป้าหมายของการพัฒนาที่ยั่งยืน” (Sustainable Development Goals : SDGs) ซึ่งเทคโนโลยีดิจิทัลเป็นเครื่องมือสําคัญที่จะช่วยขจัดปัญหาความลําบาก ลดความยากจน และสร้างสุขภาพที่ดีขึ้นให้กับประชาชนในทุกประเทศทั่วโลก ทั้งนี้ กระทรวงดิจิทัลฯ ตระหนักถึงเรื่องดังกล่าวและพยายามทําให้คนในพื้นที่ชนบทห่างไกลรู้จักการใช้ประโยชน์จากอินเทอร์เน็ต และรู้จักการทําธุรกิจออนไลน์ หรือ e-Commerce ในการสร้างรายได้ โดยเทคโนโลยีดิจิทัลจะสนับสนุนการพัฒนาที่ยั่งยืนในหลายมิติ ทั้งการลดความเหลื่อมล้ํา การกระจายรายได้ ตลอดจนการพัฒนาคุณภาพบุคลากรในยุคดิจิทัล เมื่อวันที่ 29 สิงหาคม 2561 ณ องค์การสหประชาชาติ ถนนราชดําเนินนอก เขตพระนคร กรุงเทพฯ
****************************
รัฐบาลไทย-ข่าวทำเนียบรัฐบาล-กรมศุลกากรเปิดทำการตามปกติทุกแห่งทั่วประเทศ
วันศุกร์ที่ 3 เมษายน 2563
กรมศุลกากรเปิดทําการตามปกติทุกแห่งทั่วประเทศ
กรมศุลกากร ขอแจ้งให้ทราบว่า การนําเข้า-ส่งออกสินค้า และสินค้าผ่านแดน สามารถดําเนินการได้ปกติทั่วประเทศ ตามระเบียบกฎหมายศุลกากรและกฎหมายอื่นๆ ที่เกี่ยวข้อง
จากสถานการณ์การระบาดของโรคติดเชื้อไวรัสโคโรนา 2019 (COVID-19) ได้แพร่ระบาดอย่างรวดเร็วและเป็นวงกว้าง และหลายจังหวัดได้มีการระงับการเดินทางเข้า-ออกของบุคคล ยานพาหนะ และสิ่งของ ณ จุดผ่านแดนถาวร จุดผ่อนปรนการค้า และช่องทางอื่น ๆ ตลอดจนแนวชายแดนในบางพื้นที่ เป็นการชั่วคราว นั้น
กรมศุลกากร ขอแจ้งให้ทราบว่า การนําเข้า-ส่งออกสินค้า และสินค้าผ่านแดน สามารถดําเนินการได้ปกติทั่วประเทศ ตามระเบียบกฎหมายศุลกากรและกฎหมายอื่นๆ ที่เกี่ยวข้อง ทั้งนี้ การดําเนินการดังงกล่าวให้ถือปฏิบัติตามแต่ละจังหวัดประกาศกําหนด ท่านสามารถติดต่อสอบถามรายละเอียดเพิ่มเติมได้ ณ ที่ทําการศุลกากรในพื้นที่ หรือ สายด่วนกรมศุลกากร 1164 หรือ ศูนย์บริการศุลกากร (Customs Care Center) โทรศัพท์ 02-667-6656 หรือ webstie:ccc.customs.go.th
รัฐบาลไทย-ข่าวทำเนียบรัฐบาล-ก.แรงงาน รับมอบแอลกอฮอล์สเปรย์ ร่วมใจต้านโควิด-19 [กระทรวงแรงงาน]
วันจันทร์ที่ 13 เมษายน 2563
ก.แรงงาน รับมอบแอลกอฮอล์สเปรย์ ร่วมใจต้านโควิด-19 [กระทรวงแรงงาน]
ก.แรงงาน รับมอบแอลกอฮอล์สเปรย์ จากนายกสมาคมผู้ผลิต ผลิตภัณฑ์สเปรย์ไทย จํานวน 10,000 กระป๋อง มูลค่ารวม 1 ล้านบาท เตรียมแจกจ่ายหน่วยงานสังกัดกระทรวงแรงงานทั่วประเทศ เพื่อบริการประชาชนที่มาติดต่อราชการ ร่วมป้องกันการแพร่ระบาดโควิด-19
เมื่อวันที่ 13 เมษายน 2563 ม.ร.ว.จัตุมงคล โสณกุล รัฐมนตรีว่าการกระทรวงแรงงาน นายธวัช เบญจาทิกุล อธิบดีกรมพัฒนาฝีมือแรงงาน (กพร.) พร้อมผู้บริหารกระทรวงแรงงาน ร่วมรับมอบแอลกอฮอล์สเปรย์ ขนาด 150 กรัม จํานวน 10,000 กระป๋อง มูลค่ารวม 1 ล้านบาท จากนายมาซาโอมิ ทาคาฮาชิ นายกสมาคมผู้ผลิต ผลิตภัณฑ์สเปรย์ไทย ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน
รมว.แรงงาน กล่าวภายหลังรับมอบแอลกอฮอล์สเปรย์ ว่า จะนําแอลกอฮอล์สเปรย์ที่สมาคมผู้ผลิต ผลิตภัณฑ์สเปรย์ไทย มอบให้ทุกกรมในสังกัดกระทรวงแรงงานไปแจกจ่ายให้กับหน่วยงานทั้งในส่วนกลางและภูมิภาคทั่วประเทศ เพื่อใว้บริการประชาชนที่ยังมีความจําเป็นต้องเดินทางติดต่อราชการกับหน่วยงานของกระทรวงแรงงาน ซึ่งแอลกอฮอล์สเปรย์ใช้ง่าย สะดวก เป็นประโยชน์ต่อประชาชน อีกทั้งเป็นการแสดงออกถึงความร่วมมือของทุกภาคส่วน ที่ต้องการมีส่วนร่วมป้องกันการแพร่ระบาดของเชื้อไวรัสโควิด-19 ซึ่งคนไทยทุกคนต้องให้ความร่วมมือเกี่ยวกับมาตรการป้องกันของรัฐบาลที่มีข้อกําหนดหรือข้อห้ามต่างๆ จะช่วยให้คนไทยผ่านวิกฤตนี้ไป
รัฐบาลไทย-ข่าวทำเนียบรัฐบาล-กสร. คุมเข้มด้านความปลอดภัย จัดอบรมวิทยากรป้องกันอัคคีภัย
วันพุธที่ 28 มีนาคม 2561
กสร. คุมเข้มด้านความปลอดภัย จัดอบรมวิทยากรป้องกันอัคคีภัย
กรมสวัสดิการและคุ้มครองแรงงาน คุมเข้มงานด้านความปลอดภัยในการทํางาน จัดอบรมเสริมสร้างศักยภาพวิทยากรฝึกอบรมป้องกันและระงับอัคคีภัย ตั้งเป้าถ่ายทอดให้ลูกจ้าง นายจ้างได้อย่างมีประสิทธิภาพ ลดอัตราการเกิดอันตรายจากการทํางาน
นายทศพล กฤตวงศ์วิมาน รองอธิบดีกรมสวัสดิการและคุ้มครองแรงงาน (กสร.) กล่าวภายหลังเป็นประธานเปิดโครงการพัฒนาศักยภาพวิทยากรป้องกันและระงับอัคคีภัยว่า กสร. ได้ออกใบอนุญาตให้นิติบุคคล เป็นหน่วยงานฝึกอบรมด้านความปลอดภัยในการทํางาน สามารถดําเนินการจัดอบรมหลักสูตรการดับเพลิงขั้นต้นและฝึกซ้อมดับเพลิงและฝึกซ้อมอพยพหนีไฟ เพื่อเป็นเครือข่ายในการจัดฝึกอบรมให้ความรู้เกี่ยวกับการป้องกันและระงับอัคคีภัยให้แก่ลูกจ้างและนายจ้างในสถานประกอบกิจการ โดยมีเป้าหมายเพื่อลดอุบัติเหตุและโรคจากการทํางาน รวมทั้งความไม่ปลอดภัยที่อาจเกิดกับสถานประกอบกิจการ ทั้งนี้ วิทยากรฝึกอบรมเป็นปัจจัยสําคัญที่จะถ่ายทอดองค์ความรู้ที่ถูกต้องไปยังนายจ้าง ลูกจ้าง จึงจําเป็นต้องมีความรู้เกี่ยวกับข้อกฎหมายและนวัตกรรมที่เกี่ยวข้องกับการป้องกันและระงับอัคคีภัย รวมไปถึงต้องได้รับการพัฒนาความรู้และเทคโนโลยีการป้องกันอัคคีภัยที่ทันสมัยและต้องคํานึงคุณธรรมและจรรยาบรรณในวิชาชีพด้วย
นายทศพล กล่าวต่อไปว่า เพื่อให้วิทยากรของหน่วยงานฝึกอบรมมีองค์ความรู้ ความเข้าใจเกี่ยวกับเจตนารมณ์ และรายละเอียดของกฎหมาย รวมทั้งแนวทางในการนํากฎหมายไปปฏิบัติได้อย่างถูกต้องตามหลักวิชาการ กสร. จึงได้จัดโครงการพัฒนาศักยภาพวิทยากรป้องกันและระงับอัคคีภัย โดยมีผู้เข้าร่วมโครงการเป็นวิทยากรจากหน่วยงานฝึกอบรมที่ได้รับใบอนุญาตในหลักสูตรการดับเพลิงขั้นต้น และฝึกซ้อมดับเพลิงและฝึกซ้อมอพยพหนีไฟของหน่วยงานภาครัฐและเอกชนทั่วประเทศ รวม 280 คน โดยมีมุ่งเน้นให้สามารถนําความรู้ที่ได้รับถ่ายทอดสู่นายจ้าง ลูกจ้างในสถานประกอบกิจการเพื่อป้องกันและระงับอัคคีภัยได้อย่างมีประสิทธิภาพ
รัฐบาลไทย-ข่าวทำเนียบรัฐบาล-ทส. ร่วมเป็นเจ้าภาพสวดพระอภิธรรมศพ พ.อ. ประพัฒน์ จันทร์โอชา บิดา พล.เอก ประยุทธ์ จันทร์โอชา นายกรัฐมนตรี
วันจันทร์ที่ 13 มกราคม 2563
ทส. ร่วมเป็นเจ้าภาพสวดพระอภิธรรมศพ พ.อ. ประพัฒน์ จันทร์โอชา บิดา พล.เอก ประยุทธ์ จันทร์โอชา นายกรัฐมนตรี
ทส. ร่วมเป็นเจ้าภาพสวดพระอภิธรรมศพ พ.อ. ประพัฒน์ จันทร์โอชา บิดา พล.เอก ประยุทธ์ จันทร์โอชา นายกรัฐมนตรี
ทส. ร่วมเป็นเจ้าภาพสวดพระอภิธรรมศพ พ.อ. ประพัฒน์ จันทร์โอชา บิดา พล.เอก ประยุทธ์ จันทร์โอชา นายกรัฐมนตรี
วันที่ 11 มกราคม 63 กระทรวงทรัพยากรธรรมชาติและสิ่งแวดล้อม โดย นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารหน่วยงานในสังกัดกระทรวงทรัพยากรธรรมชาติและสิ่งแวดล้อม ร่วมเป็นเจ้าภาพสวดพระอภิธรรมศพ พ.อ.ประพัฒน์ จันทร์โอชา บิดา พล.อ.ประยุทธ์ จันทร์โอชา นายกรัฐมนตรี ณ ศาลา 9 วัดโสมนัสราชวรวิหาร กรุงเทพฯ
รัฐบาลไทย-ข่าวทำเนียบรัฐบาล-สำนักงานปลัดกระทรวงสาธารณสุข คว้ารางวัลเลิศรัฐ ระดับยอดเยี่ยม ประจำปี 2562
วันศุกร์ที่ 13 กันยายน 2562
สํานักงานปลัดกระทรวงสาธารณสุข คว้ารางวัลเลิศรัฐ ระดับยอดเยี่ยม ประจําปี 2562
สํานักงานปลัดกระทรวงสาธารณสุข รับรางวัลเลิศรัฐ ระดับยอดเยี่ยม ด้วยผลงานรางวัลระดับดีเด่นทั้ง 3 สาขาในปีเดียวกัน มีหน่วยงานสังกัดสํานักงานปลัดกระทรวงสาธารณสุขได้รับรางวัลรวม 20 ผลงาน ระดับดีเด่น และระดับดี
สํานักงานปลัดกระทรวงสาธารณสุข รับรางวัลเลิศรัฐ ระดับยอดเยี่ยม ด้วยผลงานรางวัลระดับดีเด่นทั้ง 3 สาขาในปีเดียวกัน มีหน่วยงานสังกัดสํานักงานปลัดกระทรวงสาธารณสุขได้รับรางวัลรวม 20 ผลงาน ระดับดีเด่น และระดับดี ทั้ง 3 สาขา ในงานมอบรางวัลเลิศรัฐ ประจําปี พ.ศ.2562
วันนี้ (13 กันยายน 2562) ที่อิมแพค เมืองทองธานี จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข เข้ารับรางวัลเลิศรัฐประจําปี พ.ศ.2562 “Shift to the future : ภาครัฐปรับ อนาคตเปลี่ยน” จากสํานักงาน ก.พ.ร. โดยมีนายวิษณุ เครืองาม รองนายกรัฐมนตรี เป็นประธานมอบรางวัล และให้สัมภาษณ์ว่า สํานักงานปลัดกระทรวงสาธารณสุข ได้รับรางวัลเลิศรัฐระดับยอดเยี่ยม ซึ่งเป็นรางวัลที่มอบให้กับส่วนราชการที่ได้รับรางวัลระดับดีเด่นทั้ง 3 สาขาในปีเดียวกันได้แก่ 1.สาขาคุณภาพการบริหารจัดการภาครัฐ ตามเกณฑ์การประเมินสถานะของหน่วยงานภาครัฐในการเป็นระบบราชการ 4.0(PMQA 4.0) โดยสํานักงานปลัดกระทรวงสาธารณสุขได้ ระดับดีเด่น 2.สาขาบริการภาครัฐ ได้แก่ประเภทนวัตกรรมการบริการ ระดับดีเด่น 3 ผลงาน ประเภทพัฒนาบริการ ระดับดีเด่น 3 ผลงาน และประเภทพัฒนาการบริการ ระดับดี 9 ผลงาน 3.สาขาการบริหารราชการแบบมีส่วนร่วม ได้แก่ ประเภทรางวัลสัมฤทธิผลประชาชนมีส่วนร่วม ระดับดีเด่น 1 ผลงาน ระดับดี 1 ผลงาน ประเภทรางวัลเปิดใจใกล้ชิดประชาชน ระดับดี 1 ผลงาน
นายแพทย์สุขุมกล่าวต่อว่า สํานักงานปลัดกระทรวงสาธารณสุขได้มีการสนับสนุนการนําเทคโนโลยีดิจิทอลหรือนวัตกรรมมาใช้ในการทํางาน เกิดการเปลี่ยนแปลงเกิดผลลัพธ์ในทางที่ดีขึ้น วัดผลได้ ผลงานความโดดเด่นของระบบราชการ 4.0 ทั้งสามมิติ ได้แก่ ระบบราชการที่เปิดกว้างและเชื่อมโยงกัน ระบบราชการที่ยึดประชาชน เป็นศูนย์กลาง และระบบราชการที่มีสมรรถนะสูงและทันสมัย อาทิ การลดความแออัดด้วยบริการคีออส เช็คอิน (Kiosk check in) การบริการรับ-จ่ายเงินด้วย e-Payment จัดทําระบบ Network/ Supply Chain จัดบริการส่งยาทางไปรษณีย์ จัดช่องทางด่วนสําหรับการคัดกรองเฉพาะโรคหรือเฉพาะกลุ่มวัย (Fast Screen & Fast Track) รวมทั้งแผนการยกระดับสู่การเป็นระบบราชการ 4.0 ในอนาคตสองถึงสามปีข้างหน้า
************************************** 13 กันยายน 2562
รัฐบาลไทย-ข่าวทำเนียบรัฐบาล-สำนักงาน ป.ป.ช.ประกาศผลคะแนนการประเมินคุณธรรมและความโปร่งใสในการดำเนินงานของหน่วยงานภาครัฐ ปีงบประมาณ 2561
วันจันทร์ที่ 22 ตุลาคม 2561
สํานักงาน ป.ป.ช.ประกาศผลคะแนนการประเมินคุณธรรมและความโปร่งใสในการดําเนินงานของหน่วยงานภาครัฐ ปีงบประมาณ 2561
เมื่อวันที่ 16 ตุลาคม 2561 สํานักงานคณะกรรมการป้องกันและปราบปรามการทุจริตแห่งชาติ (สํานักงาน ป.ป.ช.) ประกาศผลคะแนนการประเมินคุณธรรมและความโปร่งใสในการดําเนินงานของหน่วยงานภาครัฐ
เมื่อวันที่16ตุลาคม2561สํานักงานคณะกรรมการป้องกันและปราบปรามการทุจริตแห่งชาติ (สํานักงาน ป.ป.ช.) ประกาศผลคะแนนการประเมินคุณธรรมและความโปร่งใสในการดําเนินงานของหน่วยงานภาครัฐ (Integrity and Transparency Assessment: ITA) ประจําปีงบประมาณ2561โดยประเมินภายใต้กรอบITAจํานวน5ดัชนี คือ ความโปร่งใส ความพร้อมรับผิด ความปลอดจากการทุจริตในการปฏิบัติงาน วัฒนธรรมคุณธรรมในองค์กร และคุณธรรมการทํางานในหน่วยงาน
สําหรับผลการประเมินของหน่วยงานภาครัฐทั้งหมดจํานวน426หน่วยงาน
ตรวจสอบได้ที่นี้.. คลิ้ก
ทั้งนี้ สํานักงาน ป.ป.ช.แจ้งว่า หน่วยงานที่รับการประเมินควรนําคะแนนไปปรับปรุง พัฒนา ยกระดับ และดําเนินการในส่วนที่เกี่ยวข้องต่อไป แต่ผลคะแนนดังกล่าวไม่ได้เป็นสิ่งบ่งชี้ถึงการทุจริต หรือการกระทําผิดของหน่วยงานแต่อย่างใด แต่เป็นสิ่งสะท้อนให้เห็นถึงประเด็นที่หน่วยงานควรปรับปรุง พัฒนา และยกระดับให้ดียิ่งขึ้น อันจะส่งผลให้เกิดธรรมาภิบาลในหน่วยงานภาครัฐและสามารถยกระดับดัชนีการรับรู้การทุจริตต่อไป
Written byบัลลังก์ โรหิตเสถียร
Photo Credit
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-กระทรวงมหาดไทยชี้แจง กรณีผลกระทบจากการจัดระเบียบหาบเร่แผงลอย
วันพุธที่ 7 พฤศจิกายน 2561
กระทรวงมหาดไทยชี้แจง กรณีผลกระทบจากการจัดระเบียบหาบเร่แผงลอย
กระทรวงมหาดไทยชี้แจง กรณีผลกระทบจากการจัดระเบียบหาบเร่แผงลอย
วันที่ 30 ตุลาคม 2561 นายพรพจน์ เพ็ญพาส รองปลัดกระทรวงมหาดไทย สํานักงานปลัดกระทรวงมหาดไทย กระทรวงมหาดไทย ชี้แจงประเด็นผลกระทบจากการจัดระเบียบหาบเร่แผงลอย สรุปสาระสําคัญ ดังนี้
1. ความคืบหน้าการดําเนินการของคณะกรรมการบรรเทาผลกระทบจากการจัดระเบียบสังคม ตามข้อเรียกร้องดังกล่าว กระทรวงมหาดไทย ได้แจ้งให้คณะกรรมการบรรเทาผลกระทบจากการจัดระเบียบสังคม ซึ่งมีรัฐมนตรีว่าการกระทรวงมหาดไทย เป็นประธาน รับทราบแล้ว รวมทั้งได้มีหนังสือแจ้งผู้ว่าราชการจังหวัดทุกจังหวัด จัดทําคําสั่งแต่งตั้งคณะอนุกรรมการบรรเทาผลกระทบจากการจัดระเบียบสังคมประจําจังหวัด แล้วรายงานให้กระทรวงมหาดไทยทราบ ซึ่งในขณะนี้กระทรวงมหาดไทยอยู่ระหว่างสํารวจและรวบรวมข้อมูลเกี่ยวกับปัญหาการจัดระเบียบสังคมในแต่ละด้าน ก่อนที่จะมีการประชุมคณะกรรมการบรรเทาผลกระทบจากการจัดระเบียบสังคมคณะใหญ่ โดยหลังจากที่ทุกจังหวัดได้รายงานการดําเนินการจัดตั้งคณะอนุกรรมการฯ มาครบถ้วนแล้ว จะจัดให้มีการประชุมใหญ่ เพื่อชี้แจงแนวทาง นโยบาย ที่จะดําเนินการในการจัดระเบียบสังคมด้านต่าง ๆ ต่อไป ซึ่งในแต่ละจังหวัด แต่ละพื้นที่ จะมีสภาพปัญหาที่แตกต่างกัน เช่น การจัดระเบียบทางเท้า หาบเร่แผงลอย การใช้ที่สาธารณะ ถนนหรือแม่น้ําลําคลอง เป็นต้น
2. สําหรับกรณีการเรียกร้องให้หน่วยงานที่มีบทบาทดูแลเมืองหยุดการให้สัมภาษณ์สื่อเกี่ยวกับหาบเร่แผงลอยในแง่ลบ เช่น อาหารสกปรก เพราะเป็นการซ้ําเติมปัญหาให้เลวร้ายลงไปอีกนั้น กระทรวงมหาดไทย ได้รับรายงานจากกรุงเทพมหานครว่า มิได้พูดในลักษณะเช่นนั้น แต่เป็นการพูดในลักษณะขอความร่วมมือ โดยมีจุดประสงค์เพื่อให้ร้านค้าโดยเฉพาะร้านอาหาร มีความสะอาด ถูกสุขลักษณะ เพราะหากร้านค้าและถนนหนทางสะอาด ก็จะช่วยป้องกันสัตว์ที่จะเป็นพาหะนําโรค มิได้ซ้ําเติมผู้ค้าขายแต่อย่างใด
3. ในส่วนของสถานที่สําหรับจําหน่ายสินค้านั้น ทางกรุงเทพมหานครยืนยันว่า ได้ตระหนักถึงผลกระทบที่อาจเกิดกับผู้ค้าและประชาชนโดยทั่วไป จึงได้ดําเนินมาตรการผ่อนปรน ด้วยการจัดสถานที่ไว้ให้ใหม่ ทั้งจุดที่เป็นสถานที่อนุโลมหลายพื้นที่ด้วยกัน รวมทั้งจัดสรรพื้นที่ตลาดประชารัฐต่าง ๆ รองรับผู้ค้า ซึ่งผู้ค้าหลายรายอาจไม่ได้ไปลงทะเบียน โดยกรุงเทพมหานครยืนยันว่า ในปัจจุบันยังมีพื้นที่อนุโลมเพื่อที่จะดูแลบรรเทาความเดือดร้อนให้แก่พี่น้องประชาชนกลุ่มดังกล่าวอยู่ ได้แก่ 1) อนุโลมให้ผู้ค้าสามารถค้าขายได้ในถนนสายรองและซอยย่อยไปพลางก่อน โดยต้องปฏิบัติตามระเบียบและสุขอนามัยในกรณีจําหน่ายอาหาร เช่น การอนุโลมให้ขายในซอยย่อยของถนนสุขุมวิท ถนนพหลโยธิน ถนนสีลม บริเวณส่วนในสุดของพื้นที่โดยรอบอนุสาวรีย์ชัยสมรภูมิ และในซอยแยกย่อยของถนนทองหล่อ (สุขุมวิท55) เป็นต้น 2) ในกรณีผู้ค้าแขวนขายสินค้าบนประตูของร้านค้าที่ปิดทําการค้าประจําวันแล้ว แม้จะล้ําเข้ามาในทางเท้าเล็กน้อยบ้างก็ตาม กรุงเทพมหานครได้ผ่อนปรนและอนุโลม 3) อนุโลมให้ผู้ค้าประเภทอาหารสามารถขายอาหารบนทางเท้าเพื่อให้ประชาชนผู้มีรายได้น้อยสามารถซื้ออาหารในราคาย่อมเยารับประทานได้ เช่น บนถนนคอนแวนต์ (แยกจากถนนสีลม) ซอยอารีย์สัมพันธ์ (ถนนพหลโยธิน) เชิงสะพานหัวช้าง (ถนนพญาไท) เชิงสะพานเหลือง (ถนนพระราม4) วัดแขก (ถนนสีลม) ถนนสุสาน (แยกจากถนนสีลม) และสะพานลอยถนนกิ่งเพชร (แยกจากถนนเพชรบุรี) เป็นต้น
----------------------------